སློབ་མར་སྐྱོ་ཞུམ་སྐྱེད་པའི་སྐྱོན་སོགས་ཡོད་པར་འདོད་ཅེས་བརྗོད་པ་ཡིན་ལ།ལོ་རྒྱུས་ལ་བསམ་ན།རིག་གནས་གསར་བརྗེ་ཆེན་མོའི་རླུང་ནག་ཡལ་རྗེས་བོད་ཀྱི་རིག་གཞུང་ལ་གཏོར་བརླགས་བློ་ཡུལ་ལས་འདས་པ་བྱུང་།འོན་ཀྱང་།ཏང་དང་རྒྱལ་ཁབ་ཀྱིས་རྒྱབ་སྐྱོར་ལམ་སྟོན་དང་།མཁས་གྲུབ་ཀྱི་སྐྱེས་ཆེན་མང་བོས་བློ་རྩེ་གཅིག་གིས་ཆོས་རིག་བསྐྱར་གསོ་ལ་འབད་ཅིང་།ཨ་ཁུ་དམུ་དགེ་ཚང་དང་།མཁས་དབང་ཚེ་ཏན་ཞབས་དྲུང་།ཨ་ཁུ་བཤད་སྒྲུབ་ཚང་།ཉན་ཤལ་མཁྱེན་རབ་འོད་ཟེར།དགེ་རྒན་ཆེན་མོ་བདེ་མཆོགཨ་ལགས་དོར་ཞི།དཔའ་རིས་སངས་རྒྱས།བསེ་ཚང་སོགས་ཀྱིས་མཚོན་པའི་དོན་གྱིས་མཁས་པ་མང་བོ་བོད་སྤྱི་ཚོགས་སུ་རྒྱུན་རིང་བཞུགས།བསླབ་དེབ་རང་རང་གིས་མཛད་དེ་ཤེས་སྤྱོད་གཉིས་ལྡན་གྱི་སློབ་མ་མང་བོ་བསྐྱངས་ནས་ད་ལྟའི་ལོ་བཞི་བཅུ་ཡས་མས་ཀྱི་ཡོན་ཏན་པ་འདི་དག་བྱུང་བར་འའདོད་ཅེས་བཤད་པ་ཡིན།དེ་ནི་ང་ཁོ་ནའི་བསམ་ཚུལ་ཙམ་མ་ཡིན་པར་དེར་ཡོད་ཁྱིམ་བདག་དང་སློབ་མ་ལྔ་བརྒྱ་ལྷག་གི་ཞེ་འདོད་ཡང་ཡིན།